זכרונותיה של גיישה

זכרונותיה של גיישה (באנגלית: Memoirs of a Geisha) הוא רומן מאת הסופר ארתור גולדן שנכתב בשנת 1997. הסיפור מספר על חייה של גיישה מפורסמת - ניטה סאיורי (צ'יו סאקאמוטו) ביפן שלפני מלחמת העולם השנייה. הספר הופק לסרט קולנוע באותו שם בשנת 2005 בבימויו של רוב מארשל ובכיכובה של ג'אנג דזה יי.

עלילה
בשנת 1929 בכפר הדייגים העני יורואידו שביפן, מוכר אביה של צ'יו אותה ואת אחותה הגדולה (סאצו) למר טנקה, בשל עוני. הבנות מגיעות לקיוטו. סאצו נמכרת לעבודה בזנות, ואילו צ'יו, בעלת העיניים הנדירות, נמכרת לאוקייה (בית הארחה). בית הארחה מנוהל בידי "אמא" האחראית לחשבונות ולתשלומים המגיעים על התארחות. באוקייה נתקלת צ'יו בגיישה בשם הצמומו, שהייתה פופולרית, ומעמדה באוקייה היה גבוה כיוון שהייתה מקור הפרנסה היחיד. צ'יו משמשת כמשרתת פשוטה באוקייה ותוך כך לומדת את רזי מקצוע הגיישה, אך הצמומו מתנכלת לה בשל קנאתה ביופייה הנדיר, וחותרת לסלקה מגיון (אזור בתי התה, בו הגיישות מצאו פרנסתן). כתוצאה מכך קטנים סיכוייה של צ'יו לסיים את ההכשרה בתור גיישה. במקביל הצומומו מנסה להכשיל את צ'יו בתחבולות שונות, ולבסוף מצליחה לעורר כנגדה את חמתה של האמא. לימודיה של צ'יו מופסקים לחלוטין ונראה כי תהייה משרתת עד סוף ימיה.

כשהגיע צ'יו לנקודה הנמוכה בחייה בה היא מרגישה מובסת ומושפלת, היא נפגשת באופן מקרי ברחוב עם היושב ראש, דבר המפיח בה תקווה ורצון להמשיך בהכשרתה, כי רק כך היא תזכה לראותו שוב ולהיות בקרבתו. כעבור מספר חודשים, נכנסת מאמאהה לחיי של צ'יו, ולוקחת את צ'יו להיות אחותה הקטנה. מאמהה מתערבת עם ה"אמא" של האוקייה שבו צ'יו מתגוררת, כי היא מסוגלת להפוך את צ'יו לגיישה המבוקשת ביותר ביפן ושתוכל לשלם את כל חובותיה לאוקייה עד גיל 20. "אמא" נענית לאתגר וכעת על מאמאהה ללמד את צ'יו שכעת נקראת סאיורי את כל רזי המקצוע בחודשים ספורים. בהתלמדותה סאיורי נאלצת לעבור מכשולים רבים על רובם אחראית הצמומו הלוקחת את פמפקין (חברתה של סאיורי) לאחותה הקטנה וכעת מטרתה לקדם את פמפקין ולהפוך אותה לגיישה מצליחה. הצמומו מצליחה להשיג את מבוקשה, היא גורמת לכך שסאיורי נאלצת להפסיק לבקר בבתי תה ובמסיבות ופמפקין שהפכה למתלמדת המוצלחת של החודש הולכת להפוך לבת אוקייה רשמית. מאמהה שנאלצת לחשוב על תוכנית שתגרום לסאיורי להפוך לגיישה מוצלחת בדיוק כמו שהבטיחה ל"אמא". מהר מאוד היא נזכרת בקרב על המיזואגה שלה (בתוליה) בין דוקטור סרטן לגנרל אחר היא מבינה שדרכה היחידה של סאיורי להפוך לגיישה מוצלחת היא לקיים קרב על המיזואגה שלה בין שני גברים להוטים, דוקטור סרטן ונובו ידידו של יושב הראש. גם הפעם סאיורי ומאמאהה עוברות מכשולים שמציבים להם הגורל (או הצמומו). לבסוף סאיורי מוכרת את בתוליה לדוקטור סרטן במחיר של 15000 ין שהיה הגבוה ביותר מאז מחיר בתוליה של מאמאהה. בעקבות אירועי המיזואגה מחליטה "אמא" לאמץ לביתה את סאיורי ולא את פמפקין מה שגורם להצמומו להיות בעמדה נחותה מסאיורי באוקייה, והיא אינה יכולה להתנכל על סאיורי בקלות כמו קודם.

סאיורי חוגגת יום הולדת 18 והופכת לגיישה. "אמא" מחליטה שהיא צריכה דאנה (הלוקח גיישה לפילגש ודואג לכלכלתה, חובותיה וכו') נובו מעוניין להיות הדאנה של סאיורי אבל היא אינה רוצה דאנה שהיא מרגישה כלפיו ידידות. מאמאהה משכנעת את "אמא" לקחת את הגנרל לדאנה של סאיורי. סאיורי אינה אוהבת אף אחד מאותם גברים האלה. היא מתארת את אהבתה כלפי היושב ראש שבכלל לא זוכר אותה. מלחמת העולם השנייה מחריפה מלחמה שכולם חשבו שתימשך חודשים ספורים, אך ממשיכה חודשים רבים. בזכות הדאנה של סאיורי האוקייה שלה מתמודדת עם החוסרים שבאים בעקבות המלחמה, הם אינם מרגישים בחוסר עד שהמשטרה הצבאית מחרימה את רכושם. אך זו אינה הבשורה המרה היחידה איתה נאלצת סאיורי להתמודד - הממשלה החליטה על סגירת בתי התה ואזורי הגיישות וכעת סאיורי נאלצת למצוא מקום מבטחים. הדאנה שלה מואשם בסעיפים חמורים בבית המשפט וכל קמצוץ השפעה שהיה לה נעלם והיא נאלצת לחפש גבר שיעזור לה לברוח מהגורל המר של עבודה במפעל.

לאורך הספר מתארת צ'יו, לימים סאיורי, את תחושותיה וחוויותה כגיישה באמצע המאה ה-20, עם מה שכרוך בכך ונותנת הצצה לקורא אל חייהן הסודיים של הגיישות.

תביעה
לאחר פרסום המהדורה היפנית של הרומן, ארתור גולדן נתבע על הפרת חוזה והשמצת דמות על ידי מינקו איוואסאקי, גיישה בדימוס שהוא ראיין לקבלת מידע רקע בזמן כתיבת הרומן. התובעת טענה שגולדן הסכים לשמור על אנונימיותה, אם תספר לו על חייה כגיישה, בשל קוד השתיקה המסורתי לגבי לקוחותיהם. עם זאת, גולדן מנה את איוואסאקי כמקור בתודותיו לרומן, מה שגרם לה להתמודד עם תגובה חמורה, עד כדי איומי מוות. להגנתו, ארתור גולדן השיב כי היו לו קלטות של שיחותיו עם איוואסאקי. בסופו של דבר, בשנת 2003, המוציא לאור של גולדן הגיע לפשרה עם איווסאקי מחוץ לבית המשפט תמורת סכום כסף שלא פורסם.

מאוחר יותר, איוואסאקי המשיכה לכתוב אוטוביוגרפיה, המציגה תמונה שונה מאוד של חיי הגיישה מהמאה ה-20 מזו שמוצגת ברומן של גולדן. הספר פורסם בשם Geisha, A Life בארצות הברית ובשם Geisha of Gion בבריטניה.

קישורים חיצוניים

הערות שוליים 

ספרים אמריקאיים
ספרים שעובדו לסרטים